stanford-oval/wikipedia huggingface dataset:
มินามิอาชิงาระ

| มินามิอาชิงาระ 南足柄市 |
| --- | --- |
นคร
   ธง Logo
ตำแหน่งของนครมินามิอาชิงาระในจังหวัดคานางาวะ
มินามิอาชิงาระ 
พิกัด: 35°19′N 139°06′E﻿ / ﻿35.317°N 139.100°E﻿ / 35.317; 139.100
ประเทศ: ญี่ปุ่น
ภูมิภาค: คันโต
จังหวัด: คานางาวะ
พื้นที่
 • ทั้งหมด: 76.93 ตร.กม. (29.70 ตร.ไมล์)
ประชากร (1 กุมภาพันธ์ พ.ศ. 2553)
 • ทั้งหมด: 44,190 คน
 • ความหนาแน่น: 574 คน/ตร.กม. (1,490 คน/ตร.ไมล์)
เขตเวลา: UTC+9 (Japan Standard Time)
- Tree: Camellia sasanqua
- Flower: Japanese gentian
Address: Sekimoto 440-banchi, Minamiashigara-shi, Kanagawa-ken 250-0192
เว็บไซต์: มินามิอาชิงาระ
มินามิอาชิงาระ (ญี่ปุ่น: 南足柄市; โรมาจิ: Minamiashigara-shi) เป็นนครในจังหวัดคานางาวะ ประเทศญี่ปุ่น ตั้งอยู่ทางมุมทิศตะวันตกเฉียงใต้ของจังหวัด มีขนาดพื้นที่ทั้งสิ้น 76.93 ตารางกิโลเมตร ในปี พ.ศ. 2553 มีจำนวนประชากร 44,190 คน
เทศบาลข้างเคียง

นครโอดาวาระ
เมืองคาเอเซ
เมืองยามากิตะ
เมืองฮาโกเนะ
เมืองโอยามะ จังหวัดชิซูโอกะ
แหล่งข้อมูลอื่น

(ญี่ปุ่น) เว็บไซต์ทางการ
มาร์มาเลดบอย

| --- | --- |
มาร์มาเลดบอย
ママレード・ボーイ
ชื่อภาษาอังกฤษ: Marmalade Boy
แนว: รักโรแมนติก
มังงะ
เขียนโดย: โยชิซึมิ วาตารุ
สำนักพิมพ์:  ชูเอฉะ
อนิเมะ
กำกับโดย: ยาเบะ โนริอากิ
สตูดิโอ: โตเอแอนิเมชัน
มาร์มาเลดบอย (ญี่ปุ่น: ママレード・ボーイ; โรมาจิ: Mamarēdo Bōi ทับศัพท์จาก Marmalade Boy) เป็น การ์ตูนญี่ปุ่น แนวรักกุ๊กกิ๊กของวัยรุ่น ผลงานของ โยชิซึมิ วาตารุ เคยลงตีพิมพ์ในนิตยสารการ์ตูนผู้หญิง ริบบอน ของสำนักพิมพ์ชูเอฉะ ส่วนฉบับรวมเล่มมีทั้งหมด 8 เล่มจบ ต่อมาได้ถูกสร้างเป็นอนิเมะ โดยบริษัทโตเอแอนิเมชัน ทั้งฉบับโทรทัศน์ และฉบับภาพยนตร์สำหรับออกฉายในเทศกาลโตเออนิเมะแฟร์
นอกจากเป็นอนิเมะแล้ว มาร์มาเลดบอย ยังถูกทางไต้หวันติดต่อขอซื้อลิขสิทธิ์ไปสร้างเป็นละครโทรทัศน์ด้วย โดยดารานำแสดงคือ จูเสี้ยวเทียน หรือ เคน F4 และ หวงซูอี้ ซึ่งต่อมาทางสถานีโทรทัศน์ช่อง 3 ก็ได้นำเข้ามาฉายในประเทศไทย เมื่อราวๆ ปี พ.ศ. 2546 โดยใช้ชื่อเรื่องภาษาไทยว่า "หนุ่มรักรสส้ม"
เรื่องย่อ

โคอิชิคาวะ มิกิ นักเรียนสาวชั้น ม.ปลาย ที่ใช้ชีวิตร่วมกับครอบครัวอันอบอุ่นอย่างมีความสุขมาตลอด อยู่มาวันหนึ่งก็ต้องตกใจสุดขีด เมื่อพ่อกับแม่ของเธอบอกว่าได้พบรักใหม่ที่ฮาวาย ทั้งคู่จึงตกลงใจที่จะหย่ากัน โดยแม่จะแต่งงานใหม่กับคุณมัตสึอุระ ส่วนพ่อก็จะแต่งงานใหม่กับคุณนายมัตสึอุระ ว่าง่ายๆก็คือสลับคู่แต่งงานกัน แน่นอนว่ามิกิพยายามคัดค้านอย่างสุดชีวิต โดยบอกว่าไม่อยากจากฝ่ายใดฝ่ายหนึ่งไป ไม่ว่าจะฝ่ายพ่อหรือฝ่ายแม่ก็ตาม เมื่อลูกสาวพูดดังนั้น พ่อแม่ทั้ง 4 คนจึงตัดสินใจที่จะมาใช้ชีวิตอยู่ร่วมชายคาบ้านหลังเดียวกัน ทำให้มิกิหมดสิทธิ์ที่จะคัดค้าน และต้องยอมใช้ชีวิตอยู่ร่วมกับพ่อแม่ทั้ง 4 รวมทั้ง ยู ลูกชายคนเดียวของครอบครัวมัตสึอุระอย่างช่วยไม่ได้ แรกๆ มิกิก็ไม่ค่อยชอบหน้ายูเท่าไหร่นัก แต่เมื่อวันเวลาผ่านไป ความรู้สึกของมิกิก็ค่อยๆเริ่มเปลี่ยนแปลงไปทีละน้อยจนกลายเป็นรักยูขึ้นมา สุดท้ายแล้วความรักของมิกิจะลงเอยเช่นไร
อนิเมะ

มาร์มาเลดบอย ฉบับอนิเมะ ออกอากาศทุกเช้าวันอาทิตย์ เวลา 8.30 - 9.00 น. (ตามเวลาประเทศญี่ปุ่น) ทางสถานีอาซาฮี บรอดแคสต์ คอร์เปอเรชัน (ABC) / ทีวีอาซาฮี ตั้งแต่วันที่ 13 มีนาคม พ.ศ. 2537 ถึง 3 กันยายน พ.ศ. 2538 รวมความยาวทั้งสิ้น 76 ตอน โดยจะมีเนื้อเรื่องบางส่วนแตกต่างไปจากฉบับหนังสือการ์ตูน และมีตัวละครออริจินัลที่ปรากฏเฉพาะในฉบับอนิเมะเพิ่มขึ้นมาหลายคน อย่างไรก็ตาม ถึงแม้ว่า มาร์มาเลดบอย ฉบับอนิเมะ จะได้รับความนิยมอย่างสูง แต่ก็มีผู้ปกครองหลายคนได้ตำหนิถึงเนื้อหาบางส่วนของเรื่องว่าไม่เหมาะสมที่จะฉายในช่วงเช้าวันอาทิตย์ เนื่องจากเป็นช่วงเวลาที่มีเด็กเล็กๆ นั่งรับชมอยู่หน้าจอโทรทัศน์เป็นจำนวนมาก
เพลงประกอบ

เพลง Opening "Egao ni Aitai" (笑顔に会いたい)
เพลง Ending "Suteki na Serenade" (素敵な小夜曲) ตั้งแต่ตอนที่ 1 - 31
เพลง Ending "Karebairo no Cresendo" (枯れ葉色のクレッシェンド) ตั้งแต่ตอนที่ 32 - 53
เพลง Ending "Yoake no Etude" (夜明けのエチュード) ตั้งแต่ตอนที่ 54 - 76 & ภาคภาพยนตร์
เพลงประกอบภายในเรื่อง "MOMENT"
เพลงประกอบภายในเรื่อง "Saigo no Yakusoku" (最後の約束)
เพลงประกอบภายในเรื่อง "melody -dakishimete-" (melody－抱きしめて－) ภาคภาพยนตร์
แหล่งข้อมูลอื่น

มาร์มาเลดบอย@Toei Animation (ญี่ปุ่น)
ยูบิซอฟต์

| --- | --- |
โลโกของยูบิซอฟต์ตั้งแต่พฤษภาคม พ.ศ. 2560
สำนักงานบริหารของยูบิซอฟต์ในเมืองมงเทรย
ชื่อเดิม: Ubi Soft Entertainment SA (1986–2003)
ประเภท: มหาชน
การซื้อขาย: ยูโรเน็กซต์ปารีส: UBI CAC Next 20 component
ISIN: FR0000054470
อุตสาหกรรม: วิดีโอเกม
ก่อตั้ง: 28 มีนาคม 1986; 38 ปีก่อน (1986-03-28)
ผู้ก่อตั้ง: Christian Guillemot Claude Guillemot Gérard Guillemot Michel Guillemot Yves Guillemot
สำนักงานใหญ่: มงเทรย, ฝรั่งเศส
พื้นที่ให้บริการ: ทั่วโลก
บุคลากรหลัก: Yves Guillemot (chairman, CEO) Frédérick Duguet (CFO)
ผลิตภัณฑ์: ดูที่ รายชื่อเกมของยูบิซอฟต์
ตราสินค้า: Anno, Assassin's Creed, Far Cry, Imagine, Just Dance, Prince of Persia, Rayman, Raving Rabbids, Tom Clancy's, Watch Dogs
บริการ: Uplay
รายได้:  €1.732 billion (2018)
รายได้จากการดำเนินงาน:  €222.317 million (2018)
รายได้สุทธิ:  €139.452 million (2018)
สินทรัพย์:  €2.805 billion (2018)
ส่วนของผู้ถือหุ้น:  €889.330 million (2018)
เจ้าของ: Guillemot family (18.5%)
พนักงาน: 18,045 (2020)
บริษัทในเครือ: ดูที่ รายชื่อบริษัทย่อยของยูบิซอฟต์
เว็บไซต์: ubisoft.com
Ubisoft Entertainment SA (/ˈjuːbisɒft, -sɔːft/; ภาษาฝรั่งเศส: [ybisɔft];) เป็นบริษัทเกมของฝรั่งเศสโดยมีสำนักงานใหญ่อยู่ที่มงเทรยและสตูดิโอพัฒนาอีกรอบ ๆ โลก ยูบิซอฟต์ได้เผยแพร่วิดีโอเกมหลายแฟรนไชส์ซึ่งรวมถึง Rayman, Raving Rabbids, Prince of Persia, Assassin's Creed, Far Cry, Just Dance, และซีรีส์ Tom Clancy's ณ เดือนมีนาคม พ.ศ. 2561 ยูบิซอฟต์เป็นบริษัทเกมที่ใหญ่ที่สุดอันดับที่ห้าในอเมริกาและยุโรปในแง่ของรายได้และมูลค่าหลักทรัพย์ตามราคาตลาด หลังจาก แอคติวิชัน บลิซซาร์ด, อิเล็กทรอนิก อาตส์, เทค-ทูอินเทอร์แอคทีฟ (เจ้าของร็อกสตาร์เกมส์) และซีดีโปรเจกต์
ยาโอะ

ยาโอะ (ญี่ปุ่น: 八尾市; โรมาจิ: Yao-shi) เป็นนครในจังหวัดโอซากะ ประเทศญี่ปุ่น ก่อตั้งขึ้นเมื่อวันที่ 1 เมษายน พ.ศ. 2491 ในปี พ.ศ. 2552 มีจำนวนประชากรประมาณ 271,454 คน มีขนาดพื้นที่ทั้งสิ้น 41.71 ตารางกิโลเมตร
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Yao, Osaka
เว็บไซต์ทางการนครยาโอะ (ในภาษาญี่ปุ่น)
| ด ค กนครสำคัญในประเทศญี่ปุ่น |
| --- | --- |
เขตพิเศษของโตเกียว:  คัตสึชิกะ  คิตะ  โคโต  ชินจูกุ  ชินางาวะ  ชิบูยะ  ชิโยดะ  ชูโอ  ซูงินามิ  ซูมิดะ  เซตางายะ  โทชิมะ  ไทโต  นากาโนะ  เนริมะ  บุงเกียว  มินาโตะ  เมงูโระ  อาดาจิ  อารากาวะ  อิตาบาชิ  เอโดงาวะ  โอตะ 
นครใหญ่ที่รัฐกำหนด:  เกียวโต※  คาวาซากิ  คิตะกีวชู  คูมาโมโตะ※  โคเบะ※  ชิซูโอกะ※  ชิบะ※  ซัปโปโระ※  ซาไก  ซางามิฮาระ  เซ็นได※  ไซตามะ※  นาโงยะ※  นีงาตะ※  ฟูกูโอกะ※  โยโกฮามะ※  โอกายามะ※  โอซากะ※  ฮามามัตสึ  ฮิโรชิมะ※ 
นครศูนย์กลาง:  กิฟุ※  คาโงชิมะ※  คาชิวะ  คานาซาวะ※  คาวางูจิ  คาวาโงเอะ  คูราชิกิ  คูรูเมะ  คูเระ  โคจิ※  โคชิงายะ  โคฟุ※  โคริยามะ  ชิโมโนเซกิ  ซาเซโบะ  ซูอิตะ  ทตโตริ※  ทากัตสึกิ  ทากาซากิ  ทากามัตสึ※  โทยามะ※  โทโยตะ  โทโยนากะ  โทโยฮาชิ  นางาซากิ※  นางาโนะ※  นาระ※  นาฮะ※  นิชิโนมิยะ  เนยางาวะ  ฟูกูชิมะ※  ฟูกูยามะ  ฟูกูอิ※  ฟูนาบาชิ  มัตสึโมโตะ  มัตสึยามะ※  มัตสึเอะ※  มาเอบาชิ※  มิโตะ※  มิยาซากิ※  โมริโอกะ※  ยามางาตะ※  ยาโอะ  โยโกซูกะ  วากายามะ※  อากาชิ  อากิตะ※  อาซาฮิกาวะ  อามางาซากิ  อาโอโมริ※  อิจิโนมิยะ  อิวากิ  อุตสึโนมิยะ※  โอกาซากิ  โอตสึ※  โออิตะ※  ฮาโกดาเตะ  ฮาจิโนเฮะ  ฮาจิโอจิ  ฮิงาชิโอซากะ  ฮิเมจิ  ฮิรากาตะ 
นครพิเศษ:  คาโกงาวะ  คาซูกาเบะ  คาซูงาอิ  คิชิวาดะ☆  คูมางายะ  โจเอ็ตสึ  ชิงาซากิ☆  ซางะ※  โซกะ  ทาการาซูกะ  โทโกโรซาวะ☆  นางาโอกะ  นูมาซุ  ฟูจิ☆  ยกกาอิจิ☆  ยามาโตะ  สึกูบะ☆  อัตสึงิ  อิเซซากิ  อิบารากิ  โอดาวาระ☆  โอตะ  ฮิรัตสึกะ 
นครที่เป็น เมืองหลวงของจังหวัด:  โทกูชิมะ  ยามางูจิ  สึ 
 ※ เป็นเมืองหลวงของจังหวัดด้วย  † มีสิทธิ์ยกฐานะเป็นนครศูนย์กลางแต่ยังไม่ได้เสนอชื่อ  ☆ กำลังพิจารณายกฐานะเป็นนครศูนย์กลาง 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สหรัฐ  ญี่ปุ่น 
ภูมิศาสตร์:  มิวสิกเบรนซ์ พื้นที่
ยุทธการที่ศิฟฟีน

ยุทธการที่ศิฟฟีน เป็นสงครามที่สองในฟิตนะฮ์ครั้งแรกหลังจากสงครามอูฐ ระหว่างอะลี เคาะลีฟะฮ์องค์ที่สี่ กับมุอาวิยะฮ์ที่ 1 สู้กับในบริเวณฝั่งแม่น้ำยูเฟรทีสที่ศิฟฟีน (ปัจจุบันอยู่ในเมืองอัรร็อกเกาะฮ์, ประเทศซีเรีย) กองทัพสองฝ่ายตั้งค่ายเป็นเวลามากกว่างสองเดือน และกุรเราะอ์จากกองทัพอะลีได้เริ่มโจมตีในวันที่ 26 กรกฎาคม (8 เศาะฟัร ฮ.ศ. 37) และสิ้นสุดในวันที่ 28 กรกฎาคม (10 เศาะฟัร ฮ.ศ. 37) สงครามจบลงเมื่อทั้งสองฝ่ายหยุดสู้และแก้ปัญหาผ่านอนุญาโตตุลาการ
ที่ตั้ง

สมรภูมินี้อยู่ที่ศิฟฟีน ซากปรักหักผังของมู่บ้านสมัยจักรวรรดิไบแซนไทน์ที่อยู่ห่างจากฝั่งขวาของแม่น้ำยูเฟรทีสไปไม่กี่ร้อยยาร์ด ซึ่งเป็นบริเวณใกล้เคียงกับอัรร็อกเกาะฮ์, ประเทศซีเรียในปัจจุบัน มักถูกระบุเป็นหมู่บ้านตัลอะบูฮุร็อยเราะฮ์, เขตผู้ว่าการร็อกเกาะฮ์ในปัจจุบัน
บรรณานุกรม

Lecker, M. (1997). "Ṣiffīn".  ใน Bosworth, C. E.; van Donzel, E.; Heinrichs, W. P. & Lecomte, G. (บ.ก.). The Encyclopaedia of Islam, Second Edition. Volume IX: San–Sze. Leiden: E. J. Brill. pp. 552–556. ISBN 978-90-04-10422-8.
35°57′00″N 39°01′00″E﻿ / ﻿35.9500°N 39.0167°E﻿ / 35.9500; 39.0167
พระยาราชสงคราม (กร หงสกุล)

| พลเรือตรี พระยาราชสงคราม |
| --- | --- |
เกิด: 16 พฤศจิกายน พ.ศ. 2406
ถึงแก่กรรม: 14 ธันวาคม พ.ศ. 2457 (51 ปี)
ภรรยาเอก: เยื้อน   อรุณ   สงวน
บิดามารดา: พระยาราชสงคราม (ทัด หงสกุล) (บิดา)
ญาติ: พระสามภพพ่าย (เจริญ) (พี่ชาย)   พระนวโกวิท (เลื่อน) (พี่ชาย)
พลเรือตรี พระยาราชสงคราม (กร หงสกุล) (16 พฤศจิกายน 2406 – 14 ธันวาคม 2457) เป็นขุนนาง นายทหารเรือชาวไทย อดีตองคมนตรี อดีตมรรคนายก วัดอรุณราชวรารามราชวรมหาวิหาร และเป็นนายช่างผู้ควบคุมการต่อ เรือพระที่นั่งสุพรรณหงส์ ลำปัจจุบัน
ประวัติ

พระยาราชสงคราม (กร หงสกุล) เกิดเมื่อวันจันทร์ ขึ้น 6 ค่ำ เดือน 12 ปีกุน เบญจศก จุลศักราช 1125 ตรงกับวันจันทร์ที่ 16 พฤศจิกายน พ.ศ. 2406 เป็นบุตรชายของ พระยาราชสงคราม (ทัด หงสกุล)
พระยาราชสงครามสมรสกับภรรยาเอกชื่อ เยื้อน ซึ่งเป็นบุตรสาวของ พระยาศรีสุนทรโวหาร (น้อย อาจารยางกูร) แต่ไม่มีบุตรธิดาด้วยกัน แต่พระยาราชสงครามมีบุตรธิดาจำนวน 5 คนที่เกิดจากอนุภรรยา 2 คน
เกิดจากอนุภรรยาชื่อ อรุณ จำนวน 4 คนคือ
นายเตียบ เกิดเมื่อปีจอ พ.ศ. 2453
นายจวบ เกิดเมื่อปีกุน พ.ศ. 2454
นายสืบ เกิดเมื่อปีฉลู พ.ศ. 2456
ดวงกมล (ญ) เกิดเมื่อปีขาล พ.ศ. 2457
เกิดจากอนุภรรยาชื่อ สงวน จำนวน 1 คนคือ
เจียด เกิดเมื่อปีวอก พ.ศ. 2451
ด้านการศึกษา พระยาราชสงครามได้รับการศึกษาวิชางานช่างจาก พระยาราชสงคราม (ทัด) ผู้เป็นบิดาพร้อมกับพี่น้องอีก 2 คนคือ พระยาสามภพพ่าย (เจริญ) และ พระนวโกวิท (เกลื่อน)
ด้านการรับราชการ พระยาราชสงครามได้ถวายตัวเป็นมหาดเล็กใน พระบาทสมเด็จพระจุลจอมเกล้าเจ้าอยู่หัว เมื่อปีเถาะ พ.ศ. 2422 จากนั้นจึงได้รับใช้ใต้เบื้องพระยุคลบาทด้วยการเป็นนายช่างนายกองในการก่อสร้างและปฏิสังขรณ์สถานที่สำคัญ เช่น
พระราชวังดุสิต
วัดเบญจมบพิตรดุสิตวนารามราชวรวิหาร
วัดอรุณราชวรารามราชวรมหาวิหาร
วัดปรมัยยิกาวาส
ต่อมาท่านได้รับหน้าที่ในการออกแบบและควบคุมการต่อเรือพระที่นั่งสุพรรณหงส์ลำใหม่แทนเรือพระที่นั่งศรีสุพรรณหงส์ซึ่งทรุดโทรมยากแก่การบูรณะซ่อมแซมโดยเรือพระที่นั่งลำนี้ต่อขึ้นในปลายรัชกาลที่ 5 และมาแล้วเสร็จในต้นรัชกาลที่ 6
หลังจากที่ พระบาทสมเด็จพระมงกุฎเกล้าเจ้าอยู่หัว เสด็จขึ้นครองสิริราชสมบัติได้ไม่ถึงปีพระยาราชสงครามก็กราบถวายบังคมลาออกจากราชการในตำแหน่ง ผู้บัญชาการกรมทหารเรือฝ่ายบก รับเบี้ยบำนาญเมื่อวันที่ 6 พฤษภาคม พ.ศ. 2454 และถึงแก่กรรมเมื่อวันที่ 14 ธันวาคม พ.ศ. 2457ขณะอายุได้ 51 ปีโดยได้พระราชทานเพลิงศพเมื่อวันที่ 16 เมษายน พ.ศ. 2460 ที่ วัดเครือวัลย์วรวิหาร
ตำแหน่งหน้าที่ราชการและหน้าที่อื่น ๆ

ปลัดกรมช่างทหารในไทยขวา
เจ้ากรมช่างทหารในซ้าย
จางวางกรมช่างทหารใน
25 กันยายน พ.ศ. 2444 องคมนตรี
26 มิถุนายน พ.ศ. 2445 มรรคนายก วัดอรุณราชวรารามราชวรมหาวิหาร
1 กันยายน พ.ศ. 2445 เจ้ากรมยุทธโยธา
6 พฤษภาคม พ.ศ. 2454 ออกจากราชการ
บรรดาศักดิ์และยศทหาร > บรรดาศักดิ์

พ.ศ. 2429 ขุนพรหมรักษา ถือศักดินา ๘๐๐
3 พฤษภาคม พ.ศ. 2436 พระราชโยธาเทพ ถือศักดินา ๑๖๐๐
20 เมษายน พ.ศ. 2444 พระยาราชสงคราม ถือศักดินา ๓๐๐๐
บรรดาศักดิ์และยศทหาร > ยศทหาร

พันโท
เรือเอก
22 มีนาคม พ.ศ. 2449 พลเรือตรี
เครื่องราชอิสริยาภรณ์

พ.ศ. 2451 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2444 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2442 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2435 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2444 –  เหรียญจักรมาลา (ร.จ.ม.)
พ.ศ. 2452 –  เหรียญรัตนาภรณ์ รัชกาลที่ 5 ชั้นที่ 2 (จ.ป.ร.2)
พ.ศ. 2442 –  เหรียญราชรุจิทอง รัชกาลที่ 5 (ร.จ.ท.5)
พ.ศ. 2441 –  เหรียญราชินี (ส.ผ.)
แหล่งข้อมูลอื่น

ประวัติศาสตร์ ทุกที่
ยำ

ยำวุ้นเส้น
ยำ เป็นลักษณะการปรุงอาหารลักษณะหนึ่งของอาหารไทย ที่ใช้การคลุกเคล้าวัตถุดิบหลักที่อาจจะเป็นได้ทั้งเนื้อสัตว์หรือผัก แบบกึ่งสุกกึ่งดิบ หรือแบบดิบ ผสมเข้ากับเครื่องเทศหรือสมุนไพรสดเพื่อดับกลิ่นคาว ปรุงด้วยน้ำปรุงรสที่มีรสเปรี้ยว หวาน เค็ม และเผ็ด อาจทำได้ทั้งการคลุกและการตำ ให้ส่วนผสมเข้ากัน อาจเป็นอาหารกินเล่นหรือกับแกล้มและกินเป็นกับข้าว มีชื่อเรียกแตกแขนงแยกย่อยออกไปหลายรูปแบบ เช่น ยำ ตำ พล่า แสร้งว่า ลาบ น้ำตก ก้อย ลู่ ฯลฯ ตามวัฒนธรรมของแต่ละภาค
ส่วนประกอบของผักสมุนไพรพื้นฐานในยำทั่วไปมักประกอบด้วย หอม กระเทียม ผักชี สะระแหน่ หากเป็นยำที่ซับซ้อนไปกว่านั้นเช่นต้องการดับกลิ่นคาวหรือมีกลิ่นรุนแรง ก็อาจมีตะไคร้ซอย ใบมะกรูด ผิวมะกรูดซอย ผักชีฝรั่ง กระเทียมเจียว หอมเจียว มาเป็นส่วนประกอบด้วย
ส่วนผสมหลักของน้ำปรุงรสหรือน้ำยำโดยพื้นฐานมักประกอบด้วย น้ำมะนาว น้ำปลา น้ำตาล และพริกขี้หนู หากต้องการรสน้ำยำที่ซับซ้อนยิ่งขึ้น บ้างจะใส่น้ำปลาร้า น้ำกระเทียมดอง หรือน้ำหมักดองทั้งหลายลงไปปรุงรสด้วย
ยำโบราณและยำในปัจจุบัน

ยำโบราณที่มีมานานแล้ว ได้แก่ ยำใหญ่ ยำทวาย และพล่า ใน แม่ครัวหัวป่าก์ (พ.ศ. 2451–2452) ปรากฏชื่อยำ ได้แก่ ยำหนังหมู ยำขนุนอ่อน ยำเกษรดอกชมภู่แดง ยำแตงกวากับกุ้งรวน ยำผลกระเจี๊ยบ ยำพริกอ่อน และยำไก่กับมะเขือเหนียว
ยำโบราณมักมีส่วนผสมของมะพร้าว ไม่ว่าจะเป็นหัวกะทิต้มสุกเอามาราดปรุงแต่ง หรือมีมะพร้าวคั่วเอาไว้โรยหน้า อย่างเช่น ยำถั่วพู ยำโบราณมักใช้ผัก ผลไม้ เป็นหลัก ถ้าใส่เนื้อสัตว์ ซึ่งก็มีแค่กุ้ง หมู เนื้อวัว และไก่ รับประทานในงานเลี้ยงสังสรรค์ ส่วนปลาในยำโบราณมักใช้ในรูปของปลาแห้งเพื่อให้รสนุ่มนวล กลมกล่อม
รสชาติของยำในปัจจุบันมักมีรสชาติเปรี้ยว เค็ม เผ็ด และหวานเล็กน้อยเท่านั้น ยำโบราณจะมีรสชาตินุ่มนวลกว่า เมื่อเทียบกับยำสมัยนี้ที่มีรสชาติจัดจ้านรวมกับเนื้อสัตว์ที่มีรสชาติรสสัมผัสนุ่มหวาน
รีพับลิก (องค์กรทางการเมือง)

| --- | --- |
ก่อตั้ง: 1983/2006
สถานะตามกฎหมาย: บริษัทจำกัด
วัตถุประสงค์: การสนับสนุนทางการเมือง
สํานักงานใหญ่: ลอนดอน
ภูมิภาคที่รับผิดชอบ : สหราชอาณาจักร
ประธาน: Robbie Parkin
CEO: Graham Smith
องค์กรแม่: Board of directors
สังกัด: Alliance of European Republican Movements
เว็บไซต์: republic.org.uk
รีพับลิก (อังกฤษ: Republic) เป็นกลุ่มชาวอังกฤษที่สนับสนุนการเปลี่ยนระบอบราชาธิปไตยของสหราชอาณาจักรเป็นสาธารณรัฐระบบรัฐสภาโดยพฤตินัย เป็นองค์กรสมาชิกของ Common Clause (พันธมิตรของขบวนการสาธารณรัฐในเครือจักรภพ) และเป็นพันธมิตรของขบวนการสาธารณรัฐในยุโรป และปัจจุบันเป็นองค์กรเดียวที่รณรงค์เพื่อรัฐธรรมนูญฉบับสาธารณรัฐ องค์กรรีพับลิกระบุว่าภารกิจของพวกเขาคือ "เพื่อให้บรรลุการล้มล้างระบอบกษัตริย์ของอังกฤษเพื่อสนับสนุนสาธารณรัฐประชาธิปไตย" ในปี ค.ศ. 2021 ร็อบบี พาร์กินเป็นประธานคนปัจจุบัน และเกรแฮม สมิธเป็นประธานเจ้าหน้าที่บริหารขององค์กร
ยุทธการสยบพระอาทิตย์

| ยุทธการสยบพระอาทิตย์ |
| --- | --- |
กำกับ: Danny Boyle
เขียนบท: Alex Garland
อำนวยการสร้าง: Bernard Bellew Andrew Macdonald
นักแสดงนำ: คิลเลียน เมอร์ฟี คริส อีแวนส์ โรส เบิร์น มิเชล โหย่ว ซะนะดะ ฮิโระยุงิ Mark Strong Troy Garity Cliff Curtis Benedict Wong
กำกับภาพ: Alwin H. Küchler
ตัดต่อ: Chris Gill
ดนตรีประกอบ: John Murphy
วันฉาย:  20 กรกฎาคม, ค.ศ. 2007  5 เมษายน, ค.ศ. 2007
ความยาว: 107 นาที
ประเทศ:  สหรัฐอเมริกา
ภาษา: อังกฤษ
ทำเงิน: $3,675,753	ดอลลาร์สหรัฐ (อเมริกา) $32,017,803	 ดอลลาร์สหรัฐ (ทั่วโลก)
ข้อมูลจาก IMDb
ยุทธการสยบพระอาทิตย์ (Sunshine) เป็นภาพยนตร์แนวไซไฟ,ระทึกขวัญ เข้าฉายปี 2007 กำกับโดย Danny Boyle นำแสดงโดย คิลเลียน เมอร์ฟี ,โรส เบิร์น , คริส อีแวนส์ , มิเชล โหย่ว, Hiroyuki Sanada,Mark Strong,Troy Garity, Benedict Wong, Cliff Curtis
นักแสดง

คิลเลียน เมอร์ฟี รับบท Capa
โรส เบิร์น รับบท Cassie
คริส อีแวนส์ รับบท Mace
มิเชล โหย่ว รับบท Corazon
ซะนะดะ ฮิโระยุงิ  รับบท Kaneda
Mark Strong รับบท Pinbacker
Troy Garity รับบท Harvey
Cliff Curtis รับบท Searle
Benedict Wong รับบท Trey
รัตนพิมพวงษ์

| รัตนพิมพวงษ์   |
| --- | --- |

ผู้ประพันธ์: พระพรหมราชปัญญาเถระ
ผู้แปล: พระยาธรรมปรีชา (แก้ว) พระยาปริยัติธรรมธาดา (แพ ตาละลักษมณ์)
ประเทศ: อาณาจักรล้านนา
ภาษา: ภาษาบาลี
ประเภท: ตำนาน
รัตนพิมพวงษ์ เป็นตำนานเดิมของพระพุทธมหามณีรัตนปฏิมากร ซึ่งได้แต่งก่อนตำนานฉบับอื่น แต่งเป็นภาษาบาลี โดยพระภิกษุล้านนา นามว่า พระพรหมราชปัญญาเถระ ต่อมาพระยาธรรมปรีชา (แก้ว) เมื่อครั้งเป็นพระยาธรรมปโรหิตได้เรียบเรียงเป็นภาษาไทยเมื่อ พ.ศ. 2331 ในรัชสมัยพระบาทสมเด็จพระพุทธยอดฟ้าจุฬาโลกมหาราช แล้วมอบให้ผู้รู้ตรวจสอบ และพระยาปริยัติธรรมธาดา (แพ ตาละลักษมณ์) นำมาแปลเป็นภาษาไทย เรียกว่า ตำนานพระแก้วมรกต ตีพิมพ์ครั้งแรกเมื่อ พ.ศ. 2456
รัตนพิมพวงษ์ ไม่ปรากฏปีที่รจนาแน่ชัด แต่สันนิษฐานว่าน่าจะแต่งในช่วงที่พระแก้วมรกตประดิษฐานอยู่ที่ลำปาง คือ พ.ศ. 1979 เป็นต้นไป เพราะตำนานจบตรงนั้น เนื้อเรื่องพระแก้วมรกต แบ่งออกเป็น 4 ตอน คือ การบังเกิดของพระนาคเสน การสร้างพระรัตนพิมพ์ พระแก้วอมรโกฎมาอยู่เมืองกัมโพชจนถึงเชียงราย และพระรัตนพิมพ์ออกจากเมืองเชียงรายมาประดิษฐานอยู่ที่ลำปาง เนื้อเรื่องส่วนที่เป็นสาระทางประวัติศาสตร์ คือ การพบพระแก้วมรกตในสถูปที่เชียงราย จนถึงประดิษฐานที่ลำปาง
เมื่อเปรียบเทียบ รัตนพิมพวงษ์ กับวรรณกรรมพุทธศาสนาก่อนหน้านี้ พบว่า รัตนพิมพวงษ์ ได้รับอิทธิพลจากคัมภีร์มิลินทปัญหา ในส่วนการสร้างพระรัตนพิมพ์ พระพรหมราชปัญญารจนาขึ้นใหม่ ในส่วนพระแก้วอมรโกฎมาอยู่เมืองกัมโพชจนถึงเชียงราย พระพรหมราชปัญญาน่าจะอาศัยเค้ามูลประวัติการเดินทางของพระพุทธศาสนาเข้ามาในเอเชียตะวันออกเฉียงใต้เป็นแกนหลัก ส่วนการนำพระแก้วมรกตประดิษฐานที่กำแพงเพชรและเกิดสงรามกับท้าวมหาพรหมเจ้าเมืองเชียงรายและประดิษฐานที่เชียงราย น่าจะได้รับอิทธิพลจาก สิหิงคนิทาน เพื่อสร้างความน่าเชื่อถือแก่ตำนาน
มิตซูบิชิ ปาเจโร

| มิตซูบิชิ ปาเจโร |
| --- | --- |

ภาพรวม
บริษัทผู้ผลิต: Mitsubishi Motors
เรียกอีกชื่อ: Mitsubishi Montero Mitsubishi Shogun
เริ่มผลิตเมื่อ: พ.ศ. 2525–2564 (international) พ.ศ. 2525–2561 (Americas) พ.ศ. 2525–2562 (Japan and UK)
แหล่งผลิต: Pajero Manufacturing Co., Ltd, Sakahogi, Gifu Japan Tramagauto, Tramagal, Portugal
ตัวถังและช่วงล่าง
ประเภท: รถยนต์อเนกประสงค์สมรรถนะสูงขนาดกลาง
โครงสร้าง: เครื่องยนตร์หน้าลำ ขับเคลื่อนล้อหลัง (FR) (เฉพาะรุ่นที่ 4) เครื่องยนตร์หน้าลำ ขับเคลื่อนสี่ล้อ (FM4) (พ.ศ. 2525–2564)
ระยะเหตุการณ์
รุ่นก่อนหน้า: Mitsubishi Jeep
มิตซูบิชิ ปาเจโร (Mitsubishi Pajero) เป็นรถยนต์ SUV ขนาดใหญ่หรือ Full-Size SUV ซึ่งผลิตโดยมิตซูบิชิ มอเตอร์ส เมื่อปี พ.ศ. 2525 เปิดตัวรถจี๊ปในนาม “ปาเจโร่” ครั้งแรกของโลก ในงานโตเกียว มอเตอร์โชว์ ปี 1973 มิตซูบิชิ ปาเจโร เปิดตัวในประเทศไทยเป็นครั้งแรกในปี พ.ศ. 2534 จนมีการยุติการผลิต Mitsubishi Pajero SUV ขนาดใหญ่รุ่นสร้างเกียรติประวัติโด่งดังภายในปี พ.ศ. 2564 นับว่าเป็นการปิดตัวเกือบ 40 ปีของ Mitsubishi
มิตซูบิชิ ปาเจโร เป็นรถ SUV ขนาดใหญ่ที่ยังมีการผลิตอยู่ในปัจจุบัน ซึ่งในปัจจุบัน ปาเจโรแบ่งออกเป็น 4 เจเนอเรชั่น (โฉม) ตามช่วงเวลาได้ดังนี้
โฉมที่ 1 (พ.ศ. 2525-2534)

โฉมแรกนี้ เป็นรถจิ๊ปปาเจโรโฉมแรกที่ผลิตเป็นปาเจโรอย่างชัดเจน
โฉมนี้ ปาเจโร มีระบบเกียร์ 2 แบบ คือ อัตโนมัติ 4 สปีด กับธรรมดา 5 สปีด มี 2 ชนิดใหญ่ๆ คือ LWB และ SWB โดย SWB จะเป็นรถที่เล็กกว่า เตี้ยกว่า บอดี้สั้นกว่า ล้อเล็กกว่า ถังน้ำมันจุได้น้อยกว่า แล้วแต่ลักษณะการใช้งาน
เริ่มมีการผลิตรถปาเจโรขับเคลื่อนสี่ล้อ เครื่องยนต์เทอร์โบดีเซลแบบมีอินเตอร์คูลเลอร์ เป็นครั้งแรกในปี พ.ศ. 2531 และต่อมา ปาเจโรก็เน้นผลิตรถขับเคลื่อนสี่ล้อเป็นหลักในที่สุด
พ.ศ. 2534 มิตซูบิชิ ส่งปาเจโร โฉมใหม่ เข้าสู่ตลาดแทนโฉมนี้ และในปีเดียวกันนั้นเอง บริษัท Hyundai Precision Products (ปัจจุบันคือ Hyundai Mobis) ในเครือฮุนได ได้รับสิทธิ์ในการผลิตรถโดยใช้โครงสร้างหลักของปาเจโรโฉมแรกนี้ และมีการผลิตเพื่อจำหน่ายในช่วงปี พ.ศ. 2534 ถึง พ.ศ. 2546 โดยใช้ชื่อ Hyundai Galloper และแม้ว่าจะใช้โครงสร้างหลักของโฉมแรก แต่ก็มีการปรับปรุงรูปลักษณ์ภายนอกให้มีความใกล้เคียงกับปาเจโรโฉมที่สอง
ในประเทศไทย ปาเจโรโฉมที่หนึ่ง ถูกนำเข้ามาขายในปี พ.ศ. 2534 โดยบริษัท มิตซูบิชิ มอเตอร์ส (ประเทศไทย) จำกัด (เอ็มเอ็มซี สิทธิผลในยุคนั้น) ซึ่งเป็นช่วงเวลาที่ประเทศญี่ปุ่นเปิดตัวปาเจโรโฉมที่สองแล้ว จนถึงปี พ.ศ. 2537 มีเครื่องยนต์เบนซินและดีเซล 2.5 ลิตร ถึงแม้ว่าจะถูกมองว่าเป็นการนำรถเก่ามาโละก็ยังได้รับความนิยม เนื่องจากในขณะนั้นรถ SUV ในตลาดมีไม่มากนัก ภาพลักษณ์ของปาเจโรรุ่นนี้ในประเทศไทยคือรถกึ่งลุยกึ่งหรู
โฉมที่ 2 (พ.ศ. 2534-2542)

โฉมนี้ ปาเจโรยังมี 2 ชนิด คือ LWB และ SWB ตามเดิม
โฉมนี้ มีการผลิตบอดี้รถใหญ่ขึ้น เริ่มมีรถรุ่น 4 ประตู
มีเครื่องยนต์ 5 ประเภท 4D56 2.5 TD , 4M40 2.8L TD , 4G64 2.4L I4 , 6G72 3.0L V6 และ 6G74 3.5 V6
ระบบเกียร์ 2 แบบ คือ อัตโนมัติ 4 สปีด และ ธรรมดา 5 สปีด
และโฉมนี้ เป็นโฉมที่สองที่ปาเจโร มีชื่อเสียงในเมืองไทยในฐานะรถ SUV ขนาดกลาง (คล้ายๆ รถ จี๊ป) โดยเปิดตัวเมื่อปี พ.ศ. 2537 ซึ่งได้รับความนิยมเป็นอย่างมาก และในปี พ.ศ. 2539 ได้มีการเพิ่มรุ่น V6-3000 แม้ออพชันจะน้อยกว่ารุ่น V6-3500 ก็ตาม จนกระทั่งปี พ.ศ. 2542 มิตซูบิชิจึงได้ส่งปาเจโร โฉมใหม่ เข้าสู่ตลาดแทนโฉมนี้
นอกจากนี้ ในบางประเทศ จำเป็นต้องใช้ชื่อ Montero รวมถึงญี่ปุ่นในรุ่น 3 ประตูด้วย เนื่องจากคำว่า Pajero นั้น ในภาษาสเปนแปลว่า การสำเร็จความใคร่ด้วยตัวเอง มิฉะนั้นชะตากรรมจะเหมือนกับ Chevrolet Nova ซึ่งขายไม่ออก เนื่องจากคำว่า "no va" ในภาษาสเปนแปลว่า ไม่วิ่ง
โฉมที่ 3 (พ.ศ. 2542-2549)

ยุคนี้ ปาเจโร ยังมี 2 ชนิด คือ LWB และ SWB ตามเดิม มีการใส่เทคโนโลยีลงไปเพื่อให้ขับได้ง่ายขึ้น ประหยัดขึ้น ปลอดภัยขึ้น หรูหราขึ้น ขีดจำกัดในการขับดีขึ้น และมีรูปทรงที่โค้งมนขึ้น
เครื่องยนต์มี 6 ประเภท ได้แก่ 4D56 2.5 TD , 4M41 3.2 Di-D , 6G72 3.0 V6 , 6G74 3.5 V6 , 6G74 3.5 V6 GDI และ 6G75 3.8 V6
ระบบเกียร์ 3 แบบ คือ อัตโนมัติ 4 กับ 5 สปีด และธรรมดา 5 สปีด
โฉมที่ 3 นี้ มีการปรับโฉม (Minorchange) ในช่วง พ.ศ. 2546 จนกระทั่งปี พ.ศ. 2549 มิตซูบิชิ ส่งปาเจโร โฉมล่าสุด เข้าสู่ตลาดแทนโฉมนี้ โฉมที่ 3 จึงเลิกผลิตไป
ในประเทศไทย มีการเปิดตัวเมื่อปี พ.ศ. 2543 ยังคงได้รับความนิยมเช่นเดิมแต่ส่วนใหญ่แล้วจะเป็นแฟนพันธุ์แท้ของ Pajero เนื่องจากราคาค่าตัวขยับไปมากเลยทีเดียว ประกอบกับการปรับเปลี่ยนโครงสร้างองค์กรของมิตซูบิชิ มอเตอร์ส (ประเทศไทย) ในปี พ.ศ. 2546 หลายๆ อย่างเลยสะดุดไปบ้าง
โฉมที่ 4 (พ.ศ. 2549-2564)

โฉมที่ 4 นี้ เป็นโฉมล่าสุดของปาเจโร และการแบ่งเกรด LWB , SWB ยังคงมีอยู่ แต่ความจุน้ำมัน กับความกว้างของทั้ง 2 เกรด เท่ากัน (โฉมก่อนๆ ทั้งความกว้าง ยาว สูง ความจุน้ำมัน ขนาดล้อ จะแตกต่างกัน) ส่วนความยาว ความสูง และขนาดล้อ ยังต่างกันอยู่ แต่ Pajero รุ่นนี้กลับถูกมองว่าเป็นการ Minochange มาจากรุ่นเดิม เนื่องจากบริษัท Mitsubishi Motors ประสบภาวะการเงินมาหลายปีแล้ว จึงไม่ค่อยมีเงินพัฒนารถรุ่นใหม่ๆ นัก และต้องลากขายรถบางรุ่นมาเกือบ 10 ปีด้วยซ้ำ
เครื่องยนต์ 3 ประเภท คือ 4M41 3.2 Di-D , 6G72 3.0 V6 และ 6G75 3.8 V6
ระบบเกียร์ 3 แบบ คือ อัตโนมัติ 4 กับ 5 สปีด และธรรมดา 5 สปีด
เครื่องของปาเจโรสมัยใหม่ มีความปลอดภัยและให้แรงอย่างมีประสิทธิภาพคุ้มค่าน้ำมัน
ในประเทศไทย ทางมิตซูบิชิประเทศไทยได้นำเข้าปาเจโรมาจำหน่ายเช่นเดียวกับ 3 โฉมก่อนหน้านี้ โดยได้เริ่มจำหน่ายในปี พ.ศ. 2551 ปัจจุบัน
เลิกจำหน่ายแล้ว และยังมีมิตซูบิชิ ปาเจโร สปอร์ต โดยใช้ส่วนหน้าและโครงสร้าง กับ มิตซูบิชิ ไทรทัน ยอดจำหน่ายนั้นดีกว่า มิตซูบิชิ ปาเจโร อีก สาเหตุที่ปาเจโรรุ่นนี้ขายไม่ค่อยดี เนื่องจากราคาที่แพงและการใช้น้ำมันเชื้อเพลิงที่สิ้นเปลือง สวนทางกับราคาน้ำมันที่สูงขึ้น รวมถึงภาพลักษณ์ด้านศูนย์บริการดีๆ ซึ่งหาได้น้อย ทำให้ยอดขายไม่ดีและเป็นรถหายากในทุกวันนี้ แม้จะเป็นรถใหม่ก็ตาม แต่อย่างไรก็ตาม มิตซูบิชิ ปาเจโร เตรียมเปลี่ยนโฉมในปี พ.ศ. 2558
ในประเทศญี่ปุ่น ทางมิตซูบิชิ เปิดตัว 2019 Mitsubishi Pajero Final Edition รุ่นพิเศษส่งท้ายชื่อ Pajero ราวปลายปี 2018 ที่ผ่านมา มีข่าวว่ามิตซูบิชิเองยังมีความต้องการที่จะผลิต Pajero รุ่นใหม่ ทว่าต้นทุนในการพัฒนา และกฏระเบียบต่างๆ ในด้านมลพิษที่เข้มงวดมากขึ้น ทำให้แผนงานการผลิตตัวแทน Pajero รุ่นปัจจุบันนั้นไม่ง่ายนัก อย่างไรก็ตาม Mitsubishi Pajero รุ่นปัจจุบัน และที่จำหน่ายด้วยชื่อ Shogun ในสหราชอาณาจักร จะยังคงมีการผลิตเพื่อจำหน่ายในบางประเทศต่อไปอีกระยะหนึ่ง เช่น ออสเตรเลีย หรือตะวันออกกลาง เป็นต้น ในขณะที่ฝั่งยุโรปมิตซูบิชิจะยุติการทำตลาด Pajero ภายในปีนี้… ทว่าหากในอนาคตมิตซูบิชิจะผลิต Pajero เจนเนอเรชั่นต่อไป หรือนำชื่อ Pajero กลับมาอีกครั้ง ก็ไม่ใช่เรื่องที่น่าแปลกใจอะไรนักสำหรับ Mitsubishi Pajero Final Edition ราคาจำหน่ายในญี่ปุ่นเริ่มต้นที่ 4,530,600 เยน หรือประมาณ 1.3 ล้านบาทครับ ของที่ระลึกเพิ่มเติมจะมีสติ๊กเกอร์ชุด และนาฬิกาที่ประทับตราสัญลักษณ์มิตซูบิชิที่ผลิตโดย Citizen
นอกจากนั้น ยังจะมีการยุติการผลิต Mitsubishi Pajero SUV ขนาดใหญ่รุ่นสร้างเกียรติประวัติโด่งดังมาตั้งแต่ครั้งลงแข่งขันในรายการ Paris-Dakar Rally ภายในปี พ.ศ. 2564 หลังจากเพิ่งยกเลิกการจำหน่ายในญี่ปุ่นไปเมื่อปี 2019 ที่ผ่านมา นั่นหมายความว่าโรงงาน ของบริษัท Pajero Manufacturing ที่เมือง Sakahogi ในจังหวัด Gifu ประเทศญี่ปุ่น ซึ่งปัจจุบัน ยังคงผลิต Pajero เพื่อการส่งออกไปทั่วโลกเพียงอย่างเดียว ก็จะต้องปิดตัวลงไปในปี พ.ศ. 2566
↑  https://www.motor1.com/news/435997/mitsubishi-pajero-out-production-2021/
↑  https://www.caradvice.com.au/869006/rip-mitsubishi-pajero-production-to-end-next-year/
↑  Karr, Anthony (25 April 2019). "Mitsubishi Pajero Final Edition Bids Farewell To Legend In Japan". motor1.com. เก็บจากแหล่งเดิมเมื่อ 25 April 2019. สืบค้นเมื่อ 25 April 2019.
↑  https://www.motoring.com.au/mitsubishi-pajero-lives-on-for-now-102933/
มิตซูบิชิ ปาเจโร โฉมที่ 1
มิตซูบิชิ ปาเจโร โฉมที่ 2
มิตซูบิชิ ปาเจโร โฉมที่ 3
มิตซูบิชิ ปาเจโร โฉมที่ 4